b'\n_START_ARTICLE_\nTurloji\xc5\xa1ki\xc5\xb3 pilkapynas\n_START_SECTION_\nPilkapynas\n_START_PARAGRAPH_\nPilkapyne archeologiniai tyrimai vykdyti 2006 m. \xc5\xa0iuo metu matomi vos 13 pilkapi\xc5\xb3, i\xc5\xa1 kuri\xc5\xb3 did\xc5\xbeiausias siekia 14 m dyd\xc4\xaf. Kit\xc5\xb3 pilkapi\xc5\xb3 liekanos (kapai ir juos sup\xc4\x99 grioviai) slypi po \xc5\xbeeme. Nustatyta, jog X\xe2\x80\x93XI a. \xc4\x8dia pilkapiuose buvo \xc4\xafrengta po kelis kapus, \xc4\xaf kuriuos mirusiesiems buvo \xc4\xafd\xc4\x97ta \xc4\xafvairi\xc5\xb3 jiems priklausiusi\xc5\xb3 ar dovanot\xc5\xb3 daikt\xc5\xb3. Tai darbo \xc4\xafrankiai (peiliai, yla, verpstukas), ginklai (ietigalis), papuo\xc5\xa1alai (apyrank\xc4\x97s, karoliai, i\xc5\xa1 metalini\xc5\xb3 plok\xc5\xa1teli\xc5\xb3 pagamintas galv\xc4\x85 puo\xc5\xa1\xc4\x99s vainikas). Vyrai buvo ginkluoti ne tik vietos kalvi\xc5\xb3 darbo, bet ir i\xc5\xa1 Skandinavijos atgabentais ginklais \xe2\x80\x93 ie\xc4\x8di\xc5\xb3 antgaliais. Moter\xc5\xb3 reikmenys, papuo\xc5\xa1alai buvo paprastesni, naudoti daugelyje to meto gyvenvie\xc4\x8di\xc5\xb3. Radinius saugo Lietuvos nacionalinis muziejus.'